«Lincolnshire» har flere betydninger.

**Lincolnshire**

  
Vist i England

|  |  |
| --- | --- |
| Status: | Seremonielt og (mindre) administrativt grevskap |
| Region: | Øst-Midlands |
| Adm. senter: | Lincoln |
| Areal:-Totalt:-Adm. areal: | 6959 km²5921 km² |
| Befolkning:-Totalt:-Tetthet:-Adm. areal: | 969 569 *(2002)*139/km²657 843 *(2002)* |
| ISO 3166-2: | GB-LIN |
| ONS-kode: | 32 |
| NUTS 3: | UKF30 |

---

 **Distrikter**
  
Distrikter  

1 Lincoln  

2 North Kesteven  

3 South Kesteven  

4 South Holland  

5 Boston  

6 East Lindsey  

7 West Lindsey  

8 North Lincolnshire (selvstyrt)\*  

9 North East Lincolnshire (selvstyrt)\*  

\* Nr. 8 og 9 ligger i regionen Yorkshire og Humber

**Lincolnshire** (forkortes **Lincs**) er et grevskap i England. Tradisjonelt er det det nest største grevskapet etter Yorkshire; dagens grenser gir et noe annet bilde. Det grenser mot Norfolk, Cambridgeshire, Rutland, Leicestershire, Nottinghamshire, South Yorkshire, East Riding of Yorkshire og Northamptonshire. Grensen til sistnevnte er bare 19 meter lang, hvilket gjør den til den korteste grensen mellom to grevskap i England. Administrasjonssenteret er Lincoln.

Da Humberside ble oppløst i 1996 ble områdene sør for Humber de enhetlige myndighetene North Lincolnshire og North East Lincolnshire. Disse inngår i det seremonielle grevskapet, men ikke i det administrative. Noen tjenester er felles for alle distrikter i grevskapet, men de selvstyrte distriktene ligger ikke under Lincolnshire politidistrikt. Mens Lincolnshire ligger i regionen Øst-Midlands, regnes de to nordlige distriktene med til Yorkshire og Humber.

Det meste av området er jordbruksland. Det er også en del våtlandskap langs kysten, der mudder og leire har utvidet området utover i sjøen.

Historie
--------

Lincolnshire oppsto da kongedømmet Lindsey ble forent med Stamford, som var under Danelagen. Hele grevskapet ble en tid kalt Lindsey, og forekommer under det navnet i *Domesday Book* (1086). Senere ble Lindsey kun brukt som navn på den nordlige kjernedelen, rundt Lincoln. Grevskapet ble delt i tre distrikter, Lindsey, Holland og Kesteven.

I 1888 ble grevskapsråd innført, og de tre distriktene fikk hvert sitt. Denne ordningen fortsatte til 1974, da Holland, Kesteven og det meste av Lindsey ble forent som Lincolnshire. Den nordligste delen, med byene Scunthorpe og Grimsby ble innlemmet i Humberside.

Kultur
------

Lincolnshire er et jordbruksområde hvor tempoet i livsstilen er noe langsommere enn resten av Storbritannia. Søndag er fortsatt en dag preget av hvile, og de eneste butikker åpne er i Lincoln, større markedsbyer og industribyene ved kysten. En del byer og landsbyer i grevskapet har fortsatt tradisjonen med halve dagen stengt på torsdager. Grunnet de store distansene mellom byene er det mange av landsbyene som er selvberget med mange butikker, puber, lokale kapeller og kirker og har et variert antall sosiale aktiviteter for beboerne. Fiske i elver og jakt er populære aktiviteter. The Collection er et arkeologisk museum og kunstgalleri Lincoln. Katedralen i Lincoln har også en stor andel i byens kultur og er vert for mange begivenheter gjennom året, fra konserter til innendørs matmarkeder. Et fast munnhell i Lincolnshire er at ytterdørene ble benyttet for kun tre ting: en ny baby, en brud og en kiste.

Kjente bygninger
----------------

* Belton HouseBelton House
* Kirken St Botolph'sKirken St Botolph's
* Gainsborough Old HallGainsborough Old Hall
* Herskapshuset Harlaxton ManorHerskapshuset Harlaxton Manor
* Normanby HallNormanby Hall
* Tattershall CastleTattershall Castle
* Klosteret Thornton AbbeyKlosteret Thornton Abbey
* Lincolns katedralLincolns katedral

Kjente personer fra Lincolnshire
--------------------------------

* Poetene Alfred Tennyson, Jean Ingelow, Anne Bradstreet, Elizabeth Jennings og Andreas Kalvos
* Kriminalforfatteren Colin Dexter
* Fotballspillerne Lee Chapman, Ray Clemence, Chris Woods, og Paul Mayo
* Låtskriverne Bernie Taupin og Rod Temperton

Referanser
----------

1. ↑  «Lincolnshire Sayings and Traditions». *Rootsweb.ancestry.com*.

Eksterne lenker
---------------

* Offisielt nettsted Rediger på Wikidata

* (en) Lincolnshire – kategori av bilder, video eller lyd på Commons Rediger på Wikidata

 Lincolnshire hos Wikivoyage

* Lincolnshire County Council, myndighetenes offisielle nettsted
* Visitlincolnshire.com
* Lindcolne Skipfierde: Lincolnshires historisk rollespill og historiegruppe for angelsaksere, vikinger og normannere
* Lincolnshire Show offisielle nettsted

| * v
* d
* r
Seremonielle grevskap i England |
| --- |
| Englands flagg | 
* Bedfordshire
* Berkshire
* City of Bristol
* Buckinghamshire
* Cambridgeshire
* Cheshire
* Cornwall
* Cumbria
* Derbyshire
* Devon
* Dorset
* Durham
* East Riding of Yorkshire
* East Sussex
* Essex
* Gloucestershire
* Hampshire
* Herefordshire
* Hertfordshire
* Isle of Wight
* Kent
* Lancashire
* Leicestershire
* Lincolnshire
* City of London
* Merseyside
* Norfolk
* Northamptonshire
* Northumberland
* North Yorkshire
* Nottinghamshire
* Oxfordshire
* Rutland
* Shropshire
* Somerset
* South Yorkshire
* Staffordshire
* Stor-London
* Stor-Manchester
* Suffolk
* Surrey
* Tyne and Wear
* Warwickshire
* West Midlands
* West Sussex
* West Yorkshire
* Wiltshire
* Worcestershire

 | Storbritannias flagg |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Vision of Britain **·** Nationalencyklopedin **·** VIAF **·** GND **·** LCCN **·** NKC **·** GeoNames **·** MusicBrainz
 |